Dječji vrtić JUREK

Gornja Stubica, Novo naselje 4

KLASA: 401-03/22-02-1

URBROJ: 2113-60-22-03-1

Gornja Stubica, 7. veljače 2022. godine

Na temelju članka 3. Zakona o fiskalnoj odgovornosti (NN, 139/10, 19/14), Uredbe o

sastavljanju i predaji izjave o fiskalnoj odgovornosti (NN, 78/11, 106/12, 130/13, 19/15 i

119/15.) i članka 69. Statuta Dječjeg vrtića JUREK, Upravno vijeće Dječjeg vrtića JUREK na

9. sjednici održanoj dana 7. veljače 2022. godine donosi:

PROCEDURU O PROVOĐENJU MJERA

NAPLATE DOSPJELIH NENAPLAĆENIH POTRAŽIVANJA

Članak 1.

Ovom procedurom uređuju se mjere naplate odnosno plaćanja dospjelih a nenaplaćenih

potraživanja u Dječjem vrtiću JUREK, Gornja Stubica (u daljnjem tekstu:

Vrtić).

Članak 2.

Mjere naplate dospjelih a nenaplaćenih potraživanja iz članka 1. ove Procedure odnose

se na:

- sredstva od pruženih usluga redovitog 10-satnog programa njega, odgoja, obrazovanja,

zdravstvene zaštite, prehrane i socijalne skrbi predškolskog djeteta,

- sredstva od pruženih usluga provedbe posebnih verificiranih programa

- sredstva po ostalim osnovama potraživanja koja se mogu pojaviti u Vrtiću.

Članak 3.

Mjere naplate dospjelih potraživanja obuhvaćaju sljedeće:

- pisanu opomenu o dugu

- pisana opomena pred otkazivanje usluga

- pismeno otkazivanje usluga

- pokretanje ovršnog postupka radi naplate potraživanja

Članak 4.

Računovođa Vrtića dužan je posljednjeg dana u mjesecu pripremiti listu dužnika i

dostaviti je ravnatelju Vrtića na uvid.

Ukoliko obveze nisu podmirene u ugovorenim rokovima, poduzimaju se sljedeće

mjere za naplatu:

1. 15 (petnaest) dana od dana dospijeća potraživanja roditelju se upućuje pisana

opomena o dospjelom dugu. Pisanu opomenu predaje odgojitelj a roditelj primitak potvrđuje

svojim potpisom. Pisanu opomenu sastavlja računovođa i ravnatelj Vrtića, svako iz svog

djelokruga rada.

U opomeni o dospjelom dugu potrebno je navesti podatke o dužniku, iznos duga te

pravni temelj na osnovu čega se dužnika poziva na plaćanje (Ugovor, uplatnica).

2. 15 ( petnaest) dana od dana uručenja pisane opomene roditelju dužniku,

računovođa i tajnik dužni su dostaviti opomenu pred otkazivanje pružanja usluga

redovitog 10-satnog programa, odnosno ukoliko se radi samo o nenaplaćenom

dugu posebnog programa opomenu pred otkazivanje pružanja usluge posebnog

programa, na dokaziv način (poštom uz povratnicu).

3. 30 (trideset) dana od dana uručenja pisane opomene pred otkazivanje usluga

roditelju dužniku, Upravno vijeće Vrtića donosi odluku o otkazivanju usluga, koja

se dostavlja pismeno na osobnu adresu roditelja dužnika na dokaziv način

(poštom uz povratnicu).

4. 30 (trideset) dana od dana otkazivanja pružanja usluga uslijedit će tužba (ovršni

postupak koji pokreće odvjetnik ) za naplatu dospjelog nenaplaćenog potraživanja.

Članak 5.

Roditelj dužnik nakon primljene opomene može podnijeti Vrtiću pismeni zahtjev za

obročnu otplatu duga. U zahtjevu je potrebno navesti dinamiku otplate duga.

Članak 6.

Ukoliko se utvrdi da se potraživanja ne mogu naplatiti primjenom navedenih mjera,

otpis potraživanja obavlja se na temelju slijedećih kriterija i uvjeta:

- kada se utvrdi da su potraživanja nenaplativa temeljem pravomoćnih odluka nadležnih

tijela (odluke suda i sl.),

- kada se utvrdi da su potraživanja nenaplativa zbog nastajanja zastare sukladno

važećim zakonskim propisima,

- kada se utvrdi da potraživanja nemaju valjanu pravnu osnovu,

- u slučaju izvanrednih socijalno-ekonomskih okolnosti,

- zbog okolnosti propisanih sukladno donesenim aktima osnivača

- kada se utvrdi da zbog iznosa duga daljnji postupak prisilne naplate obzirom na

troškove nije isplativ.

Odluku o djelomičnom ili potpunom otpisu potraživanja donosi Upravno vijeće Vrtića

na prijedlog ravnatelja.

Članak 7.

Računovođa i tajnik Vrtića dužni su kontinuirano pratiti stanje i poduzimati mjere

naplate potraživanja, svako iz svog djelokruga rada, te sukladno članku 4. ove Procedure

izvještavati ravnatelja.

Izvještaj mora sadržavati iznos dospjelog a nenaplaćenog potraživanja i iznos

naplaćenog dospjelog potraživanja.

Evidencija o opomenama mora sadržavati broj opomena o dospjelom dugu.

Članak 8.

Ova procedura stupa na snagu danom donošenja i objaviti će se na oglasnoj ploči

Vrtića.

RAVNATELJICA : PREDSJEDNICA UPRAVNOG VIJEĆA DV JUREK:

Božica Hrestak Marina Sviben Družinec